เรื่องร้องเรียน (ถนน) วันที่ 2022-06-08 06:04:32 — แขวงบางยี่เรือ เขตธนบุรี กรุงเทพมหานคร
ปัญหาการทำงานของเจ้าหน้าที่สำนักงานเขตธนบุรี
เป็นปัญหาต่อเนื่องมาตั้งแต่ปี 2564 เนื่องจากสำนักงานเขตได้ส่งหนังสือมาให้ชำระภาษีสิ่งปลูกสร้าง(คอนโด) ซึ่งคอนโดนี้มีชื่อเจ้าของ 2 คนและมีคุณปวิชญาที่มีชื่อหนึ่งในเจ้าของอยู่ในทะเบียนบ้านแล้ว จึงได้ติดต่อไปสอบถามเจ้าหน้าที่สำนักงานเขต ชื่อคุณอัญชลี เคหะลุน (ฝ่ายรายได้) และคุณอัญชลีได้ให้คำตอบว่า ถ้ามีชื่อในทะเบียนบ้านคนใดคนหนึ่งไม่ต้องเสียภาษีสิ่งปลูกสร้าง และได้ทำ ภ.ด.ส.10 ส่งสำนักงานเขตธนบุรีเมื่อวันที่ 3 สิงหาคม 2564
หลังจากนั้นในปี 2565 ก็มีหนังสือส่งมาให้ไปชำระภาษีสิ่งปลูกสร้างอีก ได้ติดต่อสอบถามพบว่าเจ้าหน้าที่คนเดิมย้ายไปที่อื่น และไม่มีข้อมูล ซึ่งเป็นปัญหาที่น่ารำคาญใจมากเพราะการทำงานที่เหมือนข้อมูลไม่เชื่อมโยงกัน ไม่มีความชัดเจน และส่งผลให้ผู้ที่ต้องไปติดต่อกับสำนักงานเขตเสียเวลาเปล่า อยากให้ช่วยแก้ไขด้วยค่ะ